Alates 1. septembrist 2009 on käivitunud MTÜ Piiri Peal projekt "Töötubade loomine- Eesti vanausuliste külastuskeskuse arendamise I etapp".    Projekti läbiviimist koordineerib EAS ja seda rahastatakse Norra ja Euroopa Majanduspiirkonna toetusskeemi kaudu. Omafinantseeringu katmist toetavad Siseministeerium Peipsiveere programmi kaudu ja Kasepää ning Peipsiääre vallavalitsus.    Algselt kavandatud vanausuliste külastuskeskusest on nüüdseks arenemas   - nii kohalikele elanikele kui  turistidele suunatud keskus, mis esitleb Peipsi piirkonda kogu oma kultuurilises ja looduslikus kirevuses. Külastuskeskuse kui turismitoote kontseptsiooni aitab koostada OÜ Consumetric    Millega täpsemalt saab olema tegu ja kuidas me külastuskeskust arendame - sellest vestabki meie blogi. Head lugemist ja kaasamõtlemist!